Draf enige vrugtetak kaf | Landbou
Draf enige vrugtetak kaf
Dié werktuie kan takke van tot 120 mm dik sonder veel moeite tot fyn houtspaanders verwerk en terselfdertyd dekgewasse tot op die boordvloer netjies kap.
Serrat vervaardig 'n wye reeks duursame, bekostigbare kappers en snyers. Die onderstel van die Serrat FX3-reeks is van 8 mm staal gemaak. Die kragbehoefte van die FX3-reeks wissel van 30 kW tot 80 kW na gelang van die spesifieke werkswydte.
Die werktuie is beskikbaar in werkswydte-opsies van 1,4 m, 1,6 m, 1,8 m of 2 m. Die FX3 T2000 (foto) het 'n minimum kragvereiste van 60 kW, weeg 992 kg, het 'n werkswydte van 2 m en die rotor se deursnee is 470 mm.